ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने दवा उद्योग के प्रमुखों के साथ चर्चा की
प्रधानमंत्री नरेन्द्र मोदी ने वीडियो कॉन्फ्रेंसिंग के माध्यम से दवा उद्योग  के प्रमुखों के साथ बातचीत की। प्रधानमंत्री ने महामारी के खिलाफ लड़ाई में दवा क्षेत्र की महत्वपूर्ण भूमिका की सराहना की।
इस चुनौती भरे समय में दवा उद्योग जिस तरीके से काम कर रहा है, उसके लिए प्रधानमंत्री ने सराहना की।
प्रधानमंत्री मोदी ने कहा कि यह दवा उद्योग के प्रयासों का परिणाम है कि आज भारत को ‘फॉर्मेसी ऑफ वर्ल्ड’ के रूप में पहचाना जाता है। उन्होंने कहा कि महामारी के दौरान दुनिया भर में 150 से ज्यादा देशों में आवश्यक दवाएं उपलब्ध कराई गईं। प्रधानमंत्री ने कहा कि विभिन्न चुनौतियों के बावजूद, भारतीय दवा उद्योग ने निर्यात में 18 फीसदी की वृद्धि दर्ज की है, जो इसकी क्षमता को दर्शाता है।
वायरस की दूसरी लहर और मामलों की बढ़ती संख्या का उल्लेख करते हुए, प्रधानमंत्री मोदी ने अनेक जरूरी दवाओं का उत्पादन बढ़ाने के लिए दवा उद्योग के प्रयासों की प्रशंसा की। उन्होंने रेमडेसिविर जैसे इंजेक्शन की कीमत घटाने के लिए भी उनकी सराहना की। दवाएं और आवश्यक चिकित्सा उपकरणों की आपूर्ति निर्बाध रूप से जारी रखने के लिए, प्रधानमंत्री मोदी ने दवा उद्योग से बाधारहित आपूर्ति श्रृंखला सुनिश्चित करने का अनुरोध किया। प्रधानमंत्री ने लॉजिस्टिक्स और ट्रांसपोर्टेशन जैसी सुविधाओं के लिए सरकार की तरफ से सहायता का भरोसा दिलाया।
उन्होंने उद्योग से कोविड के साथ भविष्य में हो सकने वाले खतरों पर अधिक से अधिक शोध करने का अनुरोध किया। उन्होंने कहा कि यह वायरस से लड़ाई जीतने में हमारी मदद करेगा।
दवा उद्योग से सहयोग की अपील करते हुए, प्रधानमंत्री मोदी ने भरोसा दिलाया कि सरकार नई दवाओं और नियामकीय प्रक्रिया के लिए सुधार करने जा रही है।
फार्मा उद्योग के प्रमुखों ने सरकार से मिलने वाली सक्रिय मदद और समर्थन की सराहना की। उन्होंने बीते एक साल में दवाओं की उपलब्धता, विनिर्माण और आपूर्ति बनाए रखने के लिए किए गए प्रयासों को रेखांकित किया। विनिर्माण, परिवहन, रसद  और सहायक सेवाओं के लिए फार्मा हब में परिचालन को उच्चतम बनाए रखा जा रहा है। प्रतिभागियों ने कोविड उपचार प्रोटोकॉल से जुड़ी कुछ दवाओं की मांग में अप्रत्याशित उछाल के बावजूद देश में दवाओं की संपूर्ण मांग को पूरा करने के लिए किए गए उपायों की जानकारी भी साझा की गई।
बैठक में केंद्रीय स्वास्थ्य मंत्री श्री हर्ष वर्धन, केन्द्रीय स्वास्थ्य और परिवार कल्याण राज्य मंत्री, श्री अश्विनी कुमार चौबे, केंद्रीय मंत्री रसायन एवं उर्वरक श्री डी.वी. सदानंद गौड़ा, राज्य मंत्री  मनसुख मंडाविया, प्रधानमंत्री के प्रधान सचिव, डॉ. वी. के. पॉल, सदस्य  नीति आयोग, कैबिनेट सचिव, केंद्रीय स्वास्थ्य सचिव, केंद्रीय औषधि सचिव, भारतीय चिकित्सा अनुसंधान परिषद  के महानिदेशक डॉ. बलराम भार्गव, के साथ केंद्र सरकार के मंत्रालयों/विभागों के अन्य अधिकारी भी शामिल रहे।
कौशल विकास एवं उद्यमिता मंत्रालय
सरकार ने स्वास्थ्य क्षेत्र में बदलाव कर मिसाल कायम की : श्री धर्मेन्द्र प्रधान
केन्द्रीय कौशल विकास और उद्यमिता तथा पेट्रोलियम और प्राकृतिक गैस मंत्री श्री धर्मेन्द्र प्रधान ने कहा है कि सरकार ने स्वास्थ्य सेवाओं में बदलाव करके एक मिसाल कायम की है। सीआईआई द्वारा आयोजित 15वें स्वास्थ्य शिखर सम्मेलन को आज नई दिल्ली में संबोधित करते हुए उन्होंने कहा कि सस्ती, सुगम्य और लगातार स्वास्थ्य सेवाएं प्रदान करने के लिए सरकारी व्यवस्था के बाहर प्रतिभा, ऊर्जा और संसाधनों को बाहर निकालकर एक उद्यमिता मॉडल तैयार किया जा रहा है। उन्होंने कहा कि आयुष्मान भारत जिसका लोकप्रिय नाम मोदी केयर है, सबसे बड़ी स्वास्थ्य देखभाल प्रणाली है जिसे राज्यों द्वारा लागू किया जा रहा है और जो देश की लगभग आदि आबादी को स्वास्थ्य सुविधाएं प्रदान करेगा। श्री प्रधान ने कहा कि अधिक डॉक्टर, अर्ध चिकित्सक, स्वास्थ्य बुनियादी ढांचा आदि प्रदान करने के लिए एक व्यवस्था बनाई गई है। क्योंकि भारत विदेशी मरीजों खासतौर से अफ्रीका, एशिया और लैटिन अमेरिका के मरीजों का प्रिय स्थल बन गया है। श्री प्रधान ने कहा कि स्वास्थ्य सेवा क्षेत्र में कुशल मानव शक्ति प्रदान करने के लिए जापान और संयुक्त अरब अमीरात के साथ औपचारिक समझौते किए गए हैं क्योंकि भारतीय मानव शक्ति में संवेदनशीलता, सहानुभूति और जिम्मदारी का भाव है।
श्री प्रधान ने कहा कि कौशल विकास और उद्यमिता मंत्रालय द्वारा स्थापित स्वास्थ्य सेवा परिषद प्रशिक्षित मानव शक्ति प्रदान करने के लिए तेजी से कार्य कर रही है। सरकार ने सहायक और अन्य स्वास्थ्य सेवाओं के लिए सांविधिक संगठन स्थापित करने की मांग को पूरा किया है। उन्होंने कहा कि भारतीय दवा उद्योग पहले से ही दुनियाभर में अपनी उपस्थिति दर्ज करा चुका है। श्री प्रधान ने कहा कि भारत सस्ते स्वास्थ्य सेवा उद्योग के लिए एक प्रयोगशाला बन सकता है। उन्होंने सभी साझेदारों से कहा कि वे इन प्रयासों में योगदान दें।
प्रधानमंत्री कार्यालय
प्रधानमंत्री 27 मई को प्रगति मैदान में भारत के सबसे बड़े ड्रोन उत्सव – भारत ड्रोन महोत्सव 2022 का उद्घाटन करेंगे
प्रधानमंत्री श्री नरेन्द्र मोदी 27 मई, 2022 को 10 बजे पूर्वाह्न, नई दिल्ली के प्रगति मैदान में भारत के सबसे बड़े ड्रोन उत्सव – भारत ड्रोन महोत्सव 2022 का उद्घाटन करेंगे।
प्रधानमंत्री किसान ड्रोन पायलटों से बातचीत भी करेंगे तथा ओपन-एयर ड्रोन उड़ान प्रदर्शन का अवलोकन करेंगे और ड्रोन प्रदर्शनी केंद्र में स्टार्ट-अप के लोगों से चर्चा करेंगे।
भारत ड्रोन महोत्सव 2022 दो दिवसीय कार्यक्रम है, जो 27 और 28 मई को आयोजित किया जा रहा है। महोत्सव में सरकारी अधिकारियों, विदेशी राजनयिकों, सशस्त्र बलों, केंद्रीय सशस्त्र पुलिस बलों, सार्वजनिक क्षेत्र उपक्रमों, निजी कंपनियों और ड्रोन स्टार्ट-अप आदि सहित 1600 से अधिक प्रतिनिधि हिस्सा लेंगे। प्रदर्शनी में 70 से अधिक प्रदर्शक ड्रोन के विभिन्न उपयोगों के बारे में प्रदर्शन करेंगे। महोत्सव में अन्य कार्यक्रमों के अलावा ड्रोन पायलट प्रमाणपत्र का वर्चुअल वितरण, उत्पादों की लॉचिंग, पेनल चर्चा, उड़ान प्रदर्शन, मेड इन इंडिया ड्रोन टैक्सी प्रोटोटाइप की प्रदर्शनी आदि को भी शामिल किया गया है।
वाणिज्य एवं उद्योग मंत्रालय
वाणिज्य और उद्योग मंत्री श्री पीयूष गोयल की अध्यक्षता में राष्ट्रीय उत्पादकता परिषद की संचालन परिषद की बैठक हुई
वाणिज्य और उद्योग मंत्रालय के उद्योग और आंतरिक व्यापार संवर्धन विभागके तहत एक स्वायत्त निकाय,राष्ट्रीय उत्पादकता परिषद  की 49 वीं संचालन परिषदबैठक , आज वीडियो कॉन्फ्रेंसिंग के माध्यम से आयोजित की गई । बैठक की अध्यक्षता वाणिज्य एवं उद्योग मंत्री श्री पीयूष गोयल और एनपीसी संचालन परिषदके अध्यक्ष ने की। एनपीसीके महानिदेशकश्री अरुण कुमार झाने मंत्री श्री पीयूषगोयल और डीपीआईआईटी के सचिवडॉ गुरुप्रसाद महापात्रका स्वागत किया तथा पंद्रह वर्षों के अंतराल के बाद जीसी बैठक के आयोजन के प्रति गहरी रुचि दिखाने के लिए उन्हें धन्यवाद दिया। बैठक में लगभग 180 प्रतिभागियों ने भाग लिया, जिनमें सरकारी अधिकारी;उद्योग संघों, श्रमिकसंघों ववित्तीय संस्थानों के प्रतिनिधि, विभिन्न राज्यों की उत्पादकता परिषद के प्रतिनिधि, विषय विशेषज्ञ, शिक्षाविद और अन्य प्रमुख व्यक्ति शामिल थे।
श्री गोयल ने कहा कि किसी भी संस्थान के परिवर्तन में उत्पादकता की भूमिका महत्वपूर्ण होती है।उन्होंने कहा कि संयोग से,आज भी श्री बंकिम चंद्र चटर्जी की 182 वीं जयंती और एमएसएमई उद्यम दिवस भी है।प्रसिद्ध विचारक अरस्तू की प्रसिद्ध पंक्ति को उद्धृत करते हुए उन्होंने कहा “ जैसा हम बार-बार करते हैं, हम वैसे ही हो जाते हैं। उत्कृष्टताएक बार का प्रयास नहीं बल्कि एक आदत है।” श्री गोयल ने सुझाव दिया कि प्रौद्योगिकी और डिजिटल अर्थव्यवस्था, भविष्य में न केवल व्यावसायिक उद्यमों को बदलने में बल्कि माननीय प्रधानमंत्री द्वारा तय किये गए 5 ट्रिलियन डॉलर की अर्थव्यवस्था के लक्ष्य को प्राप्त करने में भी महत्वपूर्ण भूमिका निभाएगी।उन्होंने राष्ट्र निर्माण में श्रमिक समूहों द्वारा निभाई गई भूमिका की सराहना की।सभी प्रकार के उद्योगों और सार्वजनिक कार्यालयों में उत्पादकता बढ़ाने के लिए प्रतिभागियों से प्राप्त सुझावों की एक विस्तृत श्रृंखला का स्वागत करते हुए, मंत्री श्री गोयल ने पॉल जे मेयर के कथन को उद्धृत करते हुए कहा,“उत्पादकता कभी भी अचानक से होने वाली घटना नहीं होती है। यह हमेशा उत्कृष्टता, कुशल योजना और केंद्रित प्रयास की प्रतिबद्धता का परिणाम होती है।“
बैठक में प्रतिनिधियों ने इस विचार का समर्थन किया कि भारत केवल उत्पादकता वृद्धि के माध्यम से खुद को बदल सकता है। बैठक में प्राप्तकुछ प्रमुख सुझावहैं - विशेष रूप से कृषि और लोजिस्टिक्स क्षेत्रों में एनपीसी द्वारा विशिष्ट कार्ययोजना तैयार करना, विशिष्ट क्षेत्रों की पहचान जिनमें अर्थव्यवस्था को गति देने की क्षमता है, उत्पादकता बढ़ाने के लिए प्रौद्योगिकी को अपनाना और सीमांत क्षेत्र के लिए लागत प्रभावी समाधान तैयार करना, एक उच्च कुशल श्रम शक्ति के निर्माण के लिए शिक्षा और उद्योग जगत का आपसी समन्वय, एमएसएमई का समर्थन करने के लिए विशिष्ट उत्पादों का वित्तपोषण, सुरक्षा प्रभाव पर राष्ट्रीय लेखा  आदि। श्री गोयल ने एनपीसी को सभी हितधारकों के साथ मिलकर काम करने का सुझाव दिया और दुनिया भर के सर्वोत्तम तौर-तरीकों को अपनाने पर जोर दिया।
एसजी / एएम / जेके
(Visitor Counter : 283
प्रधानमंत्री कार्यालय
झांसी का विश्व स्तरीय स्टेशन, झांसी और आसपास के क्षेत्रों में अपेक्षाकृत अधिक पर्यटन और वाणिज्य सुनिश्चित करेगा: प्रधानमंत्री
प्रधानमंत्री श्री नरेन्द्र मोदी ने कहा है कि झांसी का विश्व स्तरीय स्टेशन, झांसी के साथ-साथ आसपास के क्षेत्रों में अपेक्षाकृत अधिक पर्यटन और वाणिज्य सुनिश्चित करेगा। श्री मोदी ने यह भी कहा कि यह पूरे भारत में आधुनिक स्टेशन बनाने के प्रयासों का एक अभिन्न अंग है।
झांसी से संसद सदस्य श्री अनुराग शर्मा ने एक ट्वीट में बुंदेलखंड के लोगों के लिए झांसी में विश्वस्तरीय स्टेशन बनाने की मंजूरी देने के लिए प्रधानमंत्री श्री नरेन्द्र मोदी को धन्यवाद दिया। उन्होंने रेल मंत्री श्री अश्विनी वैष्णव को भी धन्यवाद दिया।
झांसी, उत्तर प्रदेश के संसद सदस्य के ट्वीट का जवाब देते हुए प्रधानमंत्री ने ट्वीट किया;
"पूरे भारत में आधुनिक स्टेशन बनाने के हमारे प्रयासों का एक अभिन्न अंग; यह झांसी के साथ-साथ आस-पास के क्षेत्रों में अपेक्षाकृत अधिक पर्यटन और वाणिज्य सुनिश्चित करेगा।"
विद्युत मंत्रालय
लेह में परीक्षण आधार पर इंट्रासिटी हाइड्रोजन बसों का संचालन शुरू किया जाएगा
लद्दाख को कार्बन उत्सर्जन से मुक्त करने के लिए एनटीपीसी हाइड्रोजन ईंधन स्टेशन और सौर संयंत्र स्थापित कर रहा है तथा लेह शहर के अंदर संचालन के लिए हाइड्रोजन ईंधन वाली पांच बसें प्रदान कर रहा है।
मैदानी परीक्षणों, सड़कों की स्थिति की जांच और अन्य कानूनी प्रावधानों की तीन महीने लंबी प्रक्रिया के हिस्से के रूप में पहली हाइड्रोजन बस 17 अगस्त, 2023 को लेह पहुंची। यह भारत में सार्वजनिक सड़कों पर चलने वाली हाइड्रोजन बसों की पहली खेप होगी।
अपने तरह की पहली ग्रीन हाइड्रोजन मोबिलिटी परियोजना को 11,562 फीट की ऊंचाई पर दोबारा स्थित किया गया है। इसमें नवीकरणीय ऊर्जा उपलब्ध प्रदान कराने के लिए 1.7 मेगावाट का एक समर्पित सौर संयंत्र भी स्थापित किया गया है। इस परियोजना की एक अनोखी विशेषता यह है कि ये हाइड्रोजन बसें शून्य से भी कम तापमान पर चलने के लिए डिज़ाइन की गई है। यह ऊंचाई वाले स्थानों के लिए अनोखी बात है।
एनटीपीसी वर्ष 2032 तक 60 गीगावॉट नवीकरणीय ऊर्जा क्षमता हासिल करने और हरित हाइड्रोजन प्रौद्योगिकी और ऊर्जा भंडारण क्षेत्र में अग्रणी होने के लिए एनटीपीसी प्रतिबद्ध है। कंपनी डीकार्बोनाइजेशन की दिशा में हाइड्रोजन मिश्रण, कार्बन कैप्चर, ईवी बसें और स्मार्ट एनटीपीसी टाउनशिप जैसी कई पहलें कर रही है।
एमजी/एमएस/आरपी/एकेपी/एसके
(Visitor Counter : 207
रक्षा मंत्रालय
भारतीय नौसेना तथा आंध्र प्रदेश सरकार ने प्रमुख अस्पतालों में संयुक्त रूप से ऑक्सीजन प्रणालियों की मरम्मत और ऑडिट का कार्य शुरू किया
आंध्र प्रदेश राज्य प्रशासन के अनुरोध के आधार पर नौसेना डॉकयार्ड विशाखापत्तनम  की विशेषज्ञ टीमों ने संयुक्त रूप से ऑक्सीजन वितरण प्रणालियों और उत्पादन संयंत्रों की मरम्मत और ऑडिट पूरी किया। पिछले एक महीने से राज्य सरकार के अधिकारियों के साथ करीबी तालमेल के साथ काम करते हुए छह नौसैनिक दलों ने प्रदेश के कई दूर-दराज के स्थानों को कवर किया, जिनमें नेल्लोर, तिरुपति, गुंटूर, ओनगोल, राजमुंदरी, अनंतपुर, विजयवाड़ा, काकीनाडा और कडप्पा समेत 12 शहरों के सरकारी अस्पतालों का दौरा किया गया। इसमें 15 बड़े अस्पतालों और ऑक्सीजन जनरेशन प्लांट वाले 4 उद्योगों का दौरा शामिल था।
विशेषज्ञ टीमों ने मौजूदा ऑक्सीजन वितरण प्रणालियों का गहन निरीक्षण किया और स्थानीय प्रशासन के साथ समाधान खोजने पर कार्य किया। कई स्थानों पर इन टीमों ने जहाजों/पनडुब्बियों पर काम में लाई जाने वाली तकनीकों का उपयोग करते हुए लाइव सिस्टम पर काम किया। इससे यह सुनिश्चित हुआ कि मरीजों को ऑक्सीजन आपूर्ति में कोई रुकावट न आए। टीमों ने एनडीवी द्वारा विकसित पोर्टेबल मल्टीफीड ऑक्सीजन मेनिफोल्ड की स्थापना तथा प्रदर्शन किया जिस प्रणाली को स्थानीय उद्योग आसानी से निर्मित कर सकते हैं।
श्री कृष्ण तेजा एयर प्रोडक्ट्स, नेल्लोर में क्रायोजेनिक ऑक्सीजन जनरेशन प्लांट, जो 2012 से काम नहीं कर रहा था, शुरू करते समय एनडीवी टीमों और स्थानीय प्राधिकरणों के बीच तालमेल का सबसे अच्छा प्रदर्शन किया गया। यार्ड टीम संयंत्र चलाने और ऑक्सीजन पैदा करने के लिए एक सप्ताह के लिए साइट पर रही और प्रदेश की ऑक्सीजन उत्पादक क्षमता को एक बड़ा बढ़ावा दिया।
इसी तर्ज पर एनडीवी कर्मियों ने श्रीकलाहस्ती, तिरुपति के वीएसपीए संयंत्र में मेडिकल प्रयोजन के लिए माकूल ऑक्सीजन उत्पादित करने में सफलता हासिल की। नौसेना ने श्रीकाकुलम के पलासा में ऑक्सीजन ऑन व्हील्स सुविधा भी स्थापित की है जिससे एक कोविड देखभाल केंद्र में ऑक्सीजन युक्त बिस्तरों का मार्ग प्रशस्त हुआ है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 204.84 करोड़ टीके लगाए जा चुके हैं
बीते चौबीस घंटों में 23,49,651 टीके लगाए गए
भारत में सक्रिय मरीजों की संख्या 1,37,057 है
सक्रिय मामलों की दर 0.31 प्रतिशत है
स्वस्थ होने की वर्तमान दर 98.49 प्रतिशत है
बीते चौबीस घंटों में 19,823 लोग स्वस्थ हुए,अब तक स्वस्थ हुए कुल लोगों की संख्या 4,34,03,610 है
पिछले 24 घंटों में 17,135 नए मामले सामने आए
दैनिक सक्रिय मामलों की दर 3.69 प्रतिशत है
साप्ताहिक सक्रिय मामलों की दर 4.67 प्रतिशत है
अब तक 87.63 करोड़ जांच की जा चुकी हैं,बीते चौबीस घंटों में 4,64,919 जांच की गई
विज्ञान एवं प्रौद्योगिकी मंत्रालय
"प्रो. जी.एन. रामचंद्रन की जन्म शताब्दी पर प्रोटीन जैवरसायन शास्त्र पर विशेष अंक''
वैज्ञानिक एवं औद्योगिक अनुसंधान परिषद-राष्ट्रीय विज्ञान संचार एवं नीति अनुसंधान संस्थान , नई दिल्ली, वर्तमान में चल रहे भारत की जी20 की अध्यक्षता कार्यक्रमों के अंतर्गत प्रख्यात संरचनात्मक जीवविज्ञानी, प्रो. जी.एन. रामचंद्रन की जन्म शताब्दी के अवसर पर अपनी शीर्ष श्रेणी की एससीआई अनुक्रमित पत्रिका इंडियन जर्नल ऑफ़ बायोकैमिस्ट्री एंड बायोफिज़िक्स  के एक विशेष अंक को जैव रसायन विभाग, विज्ञान संकाय, एमएस यूनिवर्सिटी ऑफ बड़ौदा, गुजरात, भारत के सहयोग से "स्वास्थ्य एवं रोगों में प्रोटीन की आणविक संरचना" के विषय पर प्रकाशित करने की योजना बना रहा है।
यह विशेष अंक गत 3- 4 मार्च 2023 के दौरान बायोकेमिस्ट्री विभाग, विज्ञान संकाय, एम एस यूनिवर्सिटी ऑफ बड़ौदा, गुजरात द्वारा आयोजित अंतर्राष्ट्रीय सम्मेलन "प्रो. जी.एन. रामचंद्रन की जन्म शताब्दी पर प्रोटीन उत्सव'' में प्रस्तुत मौलिक शोध पत्रों और समीक्षाओं को अपने प्रकाशन में स्थान देगा। इस सम्मेलन में देश-विदेश से दिग्गज वैज्ञानिकों जैसे- प्रो. किनी आर मंजूनाथ, नेशनल यूनिवर्सिटी ऑफ़ सिंगापुर; भारतीय विज्ञान संस्थान , बैंगलूरू से प्रो. सिद्धार्थ पी सरमा और प्रो. डी.एन. राव; प्रो. बीवीवी प्रसाद, बायलर कॉलेज, यूएसए; भारतीय विज्ञान शिक्षा एवं अनुसंधान संस्थान , मोहाली से प्रो. पूर्णानंद गुप्ताशर्मा; आईआईटी गांधी नगर से डॉ. शरद गुप्ता; दिल्ली विश्वविद्यालय के प्रोफेसर ए नाग; डॉ. डेविड हेप्पनर, सनी, बफेलो, अमेरिका  और अमेरिका के टेक्सास विश्वविद्यालय के डॉ. विशाल एम गोहिल ने भाग लिया। सम्मेलन की संयोजक प्रो. सीआर प्रभा ने डॉ. स्टीफन दिमित्रोव, मुख्य संपादक, आईजेबीबी; डॉ. डीएन राव, कार्यकारी संपादक, आईजेबीबी; प्रो. रंजना अग्रवाल, निदेशक, सीएसआईआर-एनआईएससीपीआर; डॉ. जी. महेश, प्रमुख, अनुसंधान पत्रिकाएं और डॉ. एन.के. प्रसन्ना, वैज्ञानिक संपादक, आईजेबीबी को इस अद्भुत आगामी विशेष अंक में एक साथ काम करने के लिए सहमत होने के लिए धन्यवाद दिया।
उप राष्ट्रपति सचिवालय
उपराष्ट्रपति का लेखकों से लोगों के बीच प्रगतिशील और सकारात्मक सोच को बढ़ावा देने का आह्वान
समाज में हो रही घटनाओं का केवल चित्रण करना ही काफी नहीं: उपराष्ट्रपति
सामाजिक बुराइयों से निपटने के लिए लेखक अग्रणी भूमिका निभाएं
कंदुकूरि वीरेशलिंगम् की मृत्यु के सौ वर्ष पूरे होने के अवसर पर आयोजित कार्यक्रमों के समापन समारोह को संबोधित किया
उपराष्ट्रपति श्री एम. वेंकैया नायडू ने लेखकों और साहित्यकारों से समाज में होने वाली घटनाओं को दर्शाने के साथ-साथ लोगों के बीच प्रगतिशील और सकारात्मक सोच को बढ़ावा देने की आवश्यकता पर बल दिया।
आंध्र के राजा राम मोहन राय के नाम से प्रख्यात समाज सुधारक कंदुकूरि वीरेशलिंगम् की मृत्यु के सौ वर्ष पूरे होने के अवसर पर आज विशाखापत्तनम में आंध्र यूनिवर्सिटी और मोज़ेक साहित्य संस्था द्वारा आयोजित समापन समारोह में श्री नायडू ने उन्हें श्रद्धांजलि अर्पित की।
उपराष्ट्रपति ने कहा कि वीरेशलिंगम का नजरिया दूरदर्शिता से परिपूर्ण था। वह अपने समय से आगे थे और कट्टरता व अंधविश्वासों के खिलाफ थे। वह विधवा पुनर्विवाह के प्रबल पक्षधर तथा दहेज, जाति प्रथा और बाल विवाह के विरोधी थे और उन्होंने शिक्षा के माध्यम से महिलाओं को सशक्त बनाने की वकालत की थी।
श्री नायडू ने कहा कि आज के लेखकों, कवियों और स्तंभकारों के बीच हमारी संस्कृति और विरासत को संरक्षित करते हुए लोगों के बीच आधुनिक और सुधारोन्मुखी सोच को बढ़ावा देने की जिम्मेदारी है। उन्होंने कहा कि महज किसी समाज में होने वाली घटनाओं का ब्यौरा प्रस्तुत करना ही पर्याप्त नहीं है। उन्होंने कहा कि लेखकों को समाज की दुर्बलताओं की ओर भी इशारा करना चाहिए और सुधार के सुझाव देने चाहिए।
उपराष्ट्रपति ने कहा कि हालांकि देश ने विभिन्न क्षेत्रों में तेजी से प्रगति की है, लेकिन उसके समक्ष अनेक चुनौतियां हैं। सामाजिक और लड़के-लड़कियों में भेदभाव की घटनाओं पर पीड़ा व्यक्त करते हुए, उन्होंने लेखकों से सामाजिक बुराइयों के खिलाफ लड़ाई में सबसे आगे रहने और लोगों के नजरिए में बदलाव लाने का आह्वान किया। उन्होंने कहा कि लेखकों को समाज में विभाजन नहीं, बल्कि सामंजस्य को बढ़ावा देने की दिशा में काम करना चाहिए।
मूल भाषाओं की रक्षा और संरक्षण की आवश्यकता पर बल देते हुए उपराष्ट्रपति ने बुद्धिजीवियों, शिक्षाविदों और पत्रकारों से लोगों में प्रगतिशील सोच को बढ़ावा देने और सामाजिक बुराइयों को खत्म करने के लिए उनके नजरिए में बदलाव लाने का प्रयास करने का आग्रह किया।
उपराष्ट्रपति ने श्री रायना गिरिधर गौड़ द्वारा चित्रित श्री कंदुकूरि वीरेशलिंगम् के चित्र का अनावरण किया और कंदुकूरि सतवर्धंति के समन्वयक श्री टी. संजीव राव द्वारा संकलित ‘कंदुकूरि स्मृतिलहरी’  का विमोचन किया। उन्होंने इस अवसर पर श्री टी. संजीव राव को सम्मानित भी किया।
इस अवसर पर आंध्र यूनिवर्सिटी के कुलपति कर्नल प्रो. जी. नागेश्वर राव, भारतीय प्रबंधन संस्थान, विशाखापत्तनम के निदेशक प्रो. एम. चंद्रशेखर, साहित्य अकादमी पुरस्कार से सम्मानित श्री एल.आर. स्वामी, कंदुकूरि सतवर्धंति के समन्वयक श्री टी. संजीव राव और अन्य गणमान्य व्यक्ति उपस्थित थे।
इस्पात मंत्रालय
इस्पात और नागरिक उड्डयन मंत्री श्री ज्योतिरादित्य एम. सिंधिया की अध्यक्षता में आयोजित एकीकृत इस्पात संयंत्रों और माध्यमिक क्षेत्र के उद्योग के लिए सलाहकार समितियों की पहली बैठक संपन्न
केंद्रीय इस्पात और नागरिक उड्डयन मंत्री श्री ज्योतिरादित्य एम. सिंधिया ने कल एकीकृत इस्पात संयंत्रों और माध्यमिक इस्पात उद्योग के लिए गठित दो सलाहकार समितियों की बैठक की अध्यक्षता की। इस्पात एवं ग्रामीण विकास राज्य मंत्री श्री फग्गन सिंह कुलस्ते भी बैठक में उपस्थित थे। इस्पात उद्योग, संघ के प्रख्यात सदस्य, शिक्षाविद, सरकार के वरिष्ठ सेवानिवृत्त अधिकारी इन समितियों के सदस्य हैं।
कल संपन्न हुई इस पहली बैठक में यह निर्णय लिया गया कि ये समितियां इस्पात क्षेत्र से संबंधित महत्व के मुद्दों पर विचार-विमर्श करेंगी।
समिति के सदस्यों को संबोधित करते हुए श्री ज्योतिरादित्य एम. सिंधिया ने इस बात पर जोर दिया कि सरकार का मंत्र निर्णय प्रक्रिया को सहभागी बनाना है। रसद, कोयला और खान, राज्य सरकारों आदि सहित विभिन्न अन्य क्षेत्रों के बीच व्यापक तौर पर आंतरिक संबंध है। सलाहकार समितियों के गठन का उद्देश्य हितधारकों की सक्रिय भागीदारी सुनिश्चित करना और सीधे हितधारकों से कार्रवाई की संभावित प्रक्रिया सुनिश्चित करना है, जो इस्पात क्षेत्र की सफलता सुनिश्चित करेगा।
दोनों सलाहकार समितियों द्वारा प्राथमिकता के आधार पर निपटाए जाने वाले मुद्दों को चिन्हित किया गया।
श्री ज्योतिरादित्य एम. सिंधिया ने उद्योग जगत से सलाहकार समितियों में सक्रिय रूप से भाग लेने का आग्रह किया और कहा कि बैठकों की आवधिकता इस क्षेत्र के सामान्य मुद्दों को हल करने के लिए उद्योग की इच्छा पर निर्भर करेगी।
श्री सिंधिया का धन्यवाद करते हुए समिति के सदस्यों ने समितियों के गठन के विचार का स्वागत किया और इस क्षेत्र के मजबूत विकास और राष्ट्रीय इस्पात नीति 2017 में निर्धारित लक्ष्यों को प्राप्त करने के लिए पूर्ण सहयोग का आश्वासन दिया।
कार्मिक, लोक शिकायत एवं पेंशन मंत्रालय
एसीसी अनुमोदन
सक्षम प्राधिकार ने केंद्रीय सचिवालय में सचिव  श्री राजेश भूषण, आईएएस  को तत्काल प्रभाव से केंद्रीय सचिवालय में सचिव  का अतिरिक्त कार्यभार और दायित्व सौंपे जाने को मंजूरी दे दी है। उनकी नियुक्ति उस पद पर नियमित नियुक्ति होने या अग्रिम आदेश, जो भी पहले हो, के अनुरूप की गई है।
प्रधानमंत्री कार्यालय
जी 20 शिखर सम्मेलन के मार्जिन पर ब्रिक्स नेताओ की बैठक के दौरान प्रधानमंत्री का मध्यवर्तन
Your Excellencies,
सबसे पहले, मैं राष्ट्रपति बोल्सनारो को ब्राज़ील का राष्ट्रपति चुने जाने के लिए बधाई देता हूं। और BRICS परिवार में उनका स्वागत भी करता हूं। मैं राष्ट्रपति बोल्सनारो को इस बैठक के आयोजन के लिए हार्दिक धन्यवाद भी देता हूं। इस अवसर पर हमारे मित्र रामाफोसा को फिर से दक्षिण अफ्रीका का राष्ट्रपति चुने जाने पर मैं बधाई और शुभकामनाएं देता हूं।
Excellencies,
इस प्रकार के अनौपचारिक विचार-विमर्श से हमें G-20 के प्रमुख विषयों पर एक-दूसरे के साथ समन्वय का मौका मिलता है। आज मैं तीन प्रमुख चुनौतियों पर ध्यान दूंगा। पहली, विश्व की अर्थव्यवस्था में मंदी और अनिश्चितता। नियमों पर आधारित बहुपक्षीय अंतर्राष्ट्रीय व्यापार व्यवस्था पर एक तरफा निर्णय और प्रतिद्वंद्विता हावी हो रहे हैं। दूसरी ओर, संसाधनों की कमी इस तथ्य में झलकती है कि इमर्जिंग मार्केट इकॉनामीज़ के इंफ्रास्ट्रक्चर में निवेश के लिए अंदाजन 1.3 ट्रिलियन डालर की कमी है।
दूसरी बड़ी चुनौती है विकास और प्रगति को समावेशी और सस्टेनेबल बनाना। तेजी से बदलती हुई टेक्नोलॉजी जैसे कि डिजिटलाइजेशन , और क्लाइमेट चेंज सिर्फ हमारे लिए ही नहीं, आने वाली पीढ़ियों के लिए भी चिंता के विषय हैं। विकास तभी सही मायने में विकास है जब वो असमानता घटाए और सशक्तिकरण में योगदान दे। आतंकवाद सारी मानवता के लिए सबसे बड़ा खतरा है। यह निर्दोषों की जान तो लेता ही है, आर्थिक प्रगति और सामाजिक स्थिरता पर बहुत बुरा असर भी डालता है। हमें आतंकवाद और जातिवादको समर्थन और सहायता के सभी रास्ते बंद करने होंगे।
Excellencies,
इन समस्याओं का निराकरण यद्यपि आसान नहीं है, फिर भी समय की सीमा में 5 प्रमुख सुझाव देना चाहूंगाः
i) BRICS देशों के बीच तालमेल से एकतरफा फैसलों के दुष्परिणामों का निदान कुछ हद तक हो सकता है। हमें reformed मल्टीलेटरलिज़्म के लिए अंतर्राष्ट्रीय वित्तीय और व्यापारिक संस्थाओं तथा संगठनों में आवश्यक सुधार पर ज़ोर देते रहना होगा।
ii) निरंतर आर्थिक विकास के लिए आवश्यक ऊर्जा के संसाधन जैसे तेल और गैस कम कीमतों पर लगातार उपलब्ध रहने चाहिए।
iii) New Development Bank द्वारा सदस्य देशों के भौतिक और सामाजिक इंफ्रास्ट्रक्चर तथा renewable energy कार्यक्रमों में निवेश को और प्राथमिकता मिलनी चाहिए। Coalition for Disaster Resilient Infrastructure के लिए भारत की पहल अल्प विकसित और विकासशील देशों को प्राकृतिक आपदा का सामना करने के लिए उचित इंफ्रास्ट्रक्चर में सहायक होगी। मैं आपसे इस coalition में शामिल होने का आह्वान करता हूं।
iv) विश्व भर में कुशल कारीगरों का आवागमन आसान होना चाहिए। इससे उन देशों को भी लाभ होगा जहां आबादी का एक बड़ा हिस्सा कामकाज की उम्र पार कर चुका है।
v) मैंने हाल ही में आतंकवाद पर एक Global Conference का आह्वान किया है। आतंकवाद के खिलाफ लड़ाई के लिए ज़रूरी सहमति का अभाव हमें निष्क्रिय नहीं रख सकता। आतंकवाद के खिलाफ संघर्ष को प्रमुख प्राथमिकताओं में जगह देने के लिए मैं ब्राज़ील की सराहना करता हूं।
Excellencies,
ब्राज़ीलिया में BRICS Summit की मैं उत्सुकता से प्रतीक्षा कर रहा हूँ। इस Summit को सफल बनाने के लिए भारत पूरा सहयोग करेगा।
आप सबका बहुत-बहुत धन्यवाद।
प्रधानमंत्री कार्यालय
जी-7 शिखर सम्मेलन के दौरान प्रधानमंत्री ने कनाडा के प्रधानमंत्री के साथ बैठक की
प्रधानमंत्री श्री नरेन्द्र मोदी ने कनाडा के प्रधानमंत्री श्री जस्टिन ट्रूडो के साथ जी-7 शिखर सम्मेलन के दौरान 27 जून 2022 को जर्मनी के श्लॉस एल्मौ में एक द्विपक्षीय बैठक की।
साझा मूल्यों वाले मजबूत लोकतंत्रों के प्रमुखों के तौर पर दोनों नेताओं के बीच एक सकारात्मक बैठक हुई। बैठक के दौरान, दोनों नेताओं ने भारत-कनाडा द्विपक्षीय संबंधों पर विचार-विमर्श करते हुए व्यापार और आर्थिक संबंधों को और मजबूत बनाने, सुरक्षा और आतंकवाद का मुकाबला करने के साथ-साथ लोगों से लोगों के बीच संबंधों को और परिपक्व बनाने पर सहमति व्यक्त की।
उन्होंने आपसी हित के वैश्विक और क्षेत्रीय मुद्दों पर भी विचारों का आदान-प्रदान किया।